Ĉu vi vidas ĉiujn lingvojn supre de la paĝo ? Ni tradukas rakontojn el Global Voices por ke civitanaj komunikiloj tra la mondo estu alireblaj por ĉiuj.
#000000
Arto kaj kulturoBona novaĵoCenzuroCivitanaj komunikilojDisvolvadoEdukadoEkonomio kaj komercoElektadoEn- kaj elmigradoEtno kaj rasoFilmoFotografioFreŝa NovaĵoHistorioHomaj rajtojHomama agadoHumuroIdeojIndiĝenojInternaciaj rilatojInterreta aktivismoJunulojJuroKatastrofoKomunikiloj kaj ĵurnalismoLaboroLingvoLiteraturoMedioMilito kaj konfliktoMuzikoNutraĵoParolliberecoPolitikoProtestoRajtoj je seksa diverseco (GLAT)RegadoReligioRifuĝintojSanoSciencoSportoTeknikaroUnesko (UNESCO)Unuiĝitaj Nacioj (UN)Virinoj kaj socia seksoVojaĝo
#000003
En Kartvelio, taksia servo por virinoj far virinoj
#000004
Nova taksia servo nur por virinoj en Kartvelio [eo], nomata TaxiWoman, promesas sekurajn veturadojn al siaj klientoj, provizante ilin nur per virinaj ŝoforoj. Tiu ĉi estas la plej freŝdata grupo kiu pritraktas la tutmondan problemon de transportaj breĉoj, celante havigi al virinoj alireblajn veturopciojn.
#000005
Laŭ la Fejsbuka paĝo TaxiWoman, la servo funkcios per apo, kiu estas ankoraŭ disvolvata, laŭ la kreantoj de la projekto. “Kiel vi vidas, ni estas tutnova ekfirmao, la apo prenas tempon, sed ĝi progresas” klarigis afiŝo en Fejsbuko. Ĝis tiam, la servo estos alirebla per funkciiga entrepreno.
#000006
Alia afiŝo en la paĝo TaxiWoman klarigas ke la servo estas “kreita por virinoj kaj homoj sub la aĝo de 16 jaroj”.
#000007
This was my little dream. I am very hesitant to even order taxi at night. Stopping taxi in the street is always out of question. This will make life easier for so many women. Hope they will succeed. 
#000008
Tiu ĉi estas mia eta revo. Mi estas tre hezitema por eĉ mendi taksion nokte. Haltigi taksion surstrate estas ĉiam ekster konsidero. Tio ĉi igos la vivon de tiom da virinoj pli facila. Mi esperas ke ili sukcesos.
#000010
Laŭ OC Media, simila servo estis lanĉita en Kartvelio en 2012 sub la marko nomata “Pink Taxi” [Rozkolora Taksio]. Sed la grupo finis siajn servojn kiam la kompanio komencis dungi pli da viraj ŝoforoj kaj oferti servojn ankaŭ al viraj klientoj.
#000011
Aliloke en la mondo, taksiaj servoj nur por virinoj estas ankaŭ kutimaj. En Egiptio [eo], simila servo estis lanĉita en 2015. En intervjuo por The Guardian, ĝia fondinto, Reem Fawzi, diris al la novaĵa platformo tiutempe ke la servo funkcias ekskluzive por virinoj, far virinaj ŝoforoj. Pro sekurecaj kialoj, klientoj devis sendi skanitan kopion de sia identigilo. Ĉiu veturado estis registrita per interna kamerao kaj la klientoj de la servo havis aliron al “tiel nomata “mortiga” butono por distance haltigi la aŭton se necese”, raportis The Guardian.
#000012
En Turkio, simila servo estis enkondukita en la provinco Sivas en 2016. Pakistano, Barato kaj Meksik-urbo troviĝas inter la lokoj kie similaj servoj estis lanĉitaj freŝdate. En Novjorko, taksia servo nomata “SheTaxis-SheRides” estis lanĉita en 2014.
#000013
Laŭ raporto publikigita pasintjare de la Korporacio pri Internacia Financado (IFC), “Kiel transportistoj virinoj estas vaste subreprezentataj kaj kiel pasaĝeroj ili alfrontas persistajn kaj tutmondajn defiojn rilate al alireblo, kosto kaj sekureco. Tio havas grandskalajn efikojn sur ambaŭ virinan moviĝeblon kaj aliron al laborpostenoj kaj merkatoj: la Internacia Organizaĵo pri Laboro (ILO 2017) skribis ke transportaj breĉoj reduktas la partoprenon de virinaj laborfortoj je pli ol 15 elcentoj”. IFC faris studon en ses landoj por tiu ĉi raporto kaj malkovris ke 20 elcentoj de la virinoj diris ke “la manko de virinaj ŝoforoj limigas la nombron de veturadoj kiujn ili faras kaj 44 elcentoj diris ke ili pli uzus la servon se ili havus opcion por elekti virinan ŝoforon”.
#000014
Genre-apartiga transportado (GS) en veturmendado estas servo kun diversaj modeloj laŭ la raporto de IFC, ĉar “neniu modelo difinas aperantajn servojn GST”. Tamen la ĉefa modelo inter tiuj estas servoj “ekskluzive por virinoj”, similaj al TaxiWoman.
#000015
Funkciantaj modeloj por genre-apartigaj transportservoj, raporto IFC, junio 2020.
#000016
Dum postulo de taksiaj servoj nur por virinoj ne estas afero ekskluziva de Kartvelio, ĝi starigas demandojn pri la dungado de virinaj ŝoforoj, kiuj estas subreprezentataj en la transporta industrio, laŭ la esploro de IFC.
#000017
Laŭ la Nacia Oficejo pri Statistikoj de Kartvelio, nur 14 elcentoj (30 648) de la virinoj de Kartvelio havas stirpermesilon kaj 16 elcentoj (190 674) posedas aŭtojn.
#000018
Kvankam TaxiWoman estas en la komenca fazo, ĝi povus fari ambaŭ – provizi siajn klientojn per sekuraj veturadoj kaj kreskigi dungoportunojn por virinaj ŝoforoj en Kartvelio.
#000019
Bona novaĵoCivitanaj komunikilojDisvolvadoEkonomio kaj komercoLaboroVirinoj kaj socia sekso
#000020
Juna kuiristo en Bakuo transformis sian apartamenton en restoracion
#000022
Milito en Ukrainio montras la rasismon de amaskomunikiloj kaj politikistoj kontraŭ arabaj militviktimoj
#000024
Meksika kolektivo kiu piratas librojn por kundividi kulturon alfrontas blokadojn
#000026
Germinda Casupá, ĉikita indiĝeno fronte al fajro kaj masklismo
#000027
Retpoŝto (ne estos publikigata) (deviga)
#000028
Global Voices estas subtenata de la klopodoj de niaj volontulaj kontribuantoj, fondumoj, donacantoj kaj misio-servoj. Por pliaj informoj bonvolu legi nian Monkolektan Etikan Politikon.
#000031
Speciala danko al niaj multaj subtenantoj
#000032